Zlatý fond SME

Klasické diela nielen slovenskej literatúry na

zlatyfond.sme.sk

Mor ho!

Samo Chalupka

Objavte úžasný svet slovenských a českých e-kníh s aplikáciou

Knihy v slovenčine a češtine

Copyright © 2007 Petit Press

Copyright ePub version © 2018 iAdverti

Copyright © 2007 Zlatý fond denníka SME

All rights reserved.

Ďakujeme digitalizátorom: Viera Studeničová, Martin Hlauka

Tento súbor podlieha licencii \'Creative Commons Attribution-NonCommercial-NoDerivs 2.5 License\'. Viac informácií na

http://zlatyfond.sme.sk/dokument/autorske-prava/

ISBN-978-80-559-0338-5

Pôvodná publikácia

Samo Chalupka. Dielo. Tatran. Bratislava 1979. 209 s.

Bibliografické poznámky

Mor ho! - básnická skladba Sama Chalupku (1812 – 1883), uverejnená v časopise Sokol (1864), neskôr knižne súčasť Spevov (1868). Považuje sa za Chalupkovo vrcholové dielo, koncentrujúce všetky znaky jeho epiky. Zaujímavá je i jej formálna stránka, je napísaná poľským trinásťslabičným veršom.

Skladba Mor ho! čerpá z čias expanzie Rímskej ríše na územie dnešného Slovenska. Zobrazuje stretnutie družiny poslov zastupujúcich miestny ľud (sami sa nazývajú Slovänmi) s cisárom a boj, v ktorom družina podľahne presile Rimanov. Skladbu tvorí niekoľko tematicko-ideových celkov: v úvode básnik ponúka obraz krajiny, ktorej územie monumentálne vymedzuje prírodnými reáliami „od Tatier k Dunaju“ (symbolické vymedzenie Slovenska v poézii romantizmu), a s ním korešpondujúci obraz slovenských poslov: „rastom sú ako jedle, pevní ako skala: zdalo by sa ti, že ich jedna mater mala“. Ich charakteristika sa prehlbuje v obšírnom monológu, ktorý sa začína pozdravom cisára a je výzvou k zachovaniu slobody a pokoja s dôrazom na hodnoty demokratizmu, mierumilovnosti a hrdosti.

Reakciou na spupnú odpoveď cisára je výzva Slovákov do boja:

„Mor ho! kríkla družina slovänská odrazu/ a meč zasvietil v pästi každému víťazu:/ „Mor ho! kríkla a razom na cára sa metá:/ To ti na rímsku pýchu slovänská odveta.“

Umelecky pôsobivý je aj obraz boja, zobrazený dynamickou skratkou s dôrazom na hyperbolizovaný detail. Myšlienkové posolstvo básne je skonkrétnením ideového konfliktu typického pre podstatnú časť Chalupkovej tvorby: radšej stratiť život v boji za slobodu, ako žiť v poddanstve. Družina sa preto do bitky vrhá odhodlane aj napriek vedomiu, že boj je kvôli početnej presile vopred prehraný: „a čo i tam dušu dáš v tom boji divokom: Mor ty len, a voľ nebyť, ako byť otrokom“. Vďaka takto koncipovanej idei možno báseň čítať ako apoteózu slobody.

Mor ho! sa považuje za najlepšiu hrdinskú báseň v slovenskej literatúre. V čase svojho vzniku vďaka spôsobu zobrazenia idey slobody, ktorá „víťazí i nad smrťou“, podnecovala bojové odhodlanie, pričom bojový povel „Mor ho!“ nadobudol alarmujúcu a buditeľskú funkciu.

Mor ho!

Zleteli orly z Tatry, tiahnu na podolia,

ponad vysoké hory, ponad rovné polia;

preleteli cez Dunaj, cez tú šíru vodu,

sadli tam za pomedzím slovenského rodu.

Koniec ukážky

Table of Contents

Obálka

Tiráž

Pôvodná publikácia

Mor ho!